CELEX: 62012TN0526
Language: sk
Date: 2012-12-05 00:00:00
Title: Vec T-526/12: Žaloba podaná 5. decembra 2012 — AXA Versicherung/Komisia

2.2.2013   
            
            
               SK
            
            
               Úradný vestník Európskej únie
            
            
               C 32/24
            
         Žaloba podaná 5. decembra 2012 — AXA Versicherung/Komisia
   (Vec T-526/12)
   2013/C 32/38
   Jazyk konania: nemčina
   
      Účastníci konania
   
   
      Žalobkyňa: AXA Versicherung AG (Kolín, Nemecko) (v zastúpení: C. Bahr, S. Dethof a A. Malec, Rechtsanwälte)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté zamietnutie,
            
         
               —
            
            
               subsidiárne, zrušil čiastočne napadnuté zamietnutie,
            
         
               —
            
            
               zaviazal žalovanú na náhradu trov konania.
            
         
      Žalobné dôvody a hlavné tvrdenia
   
   Žalobkyňa sa obracia proti konkludentným zamietavým rozhodnutiam Komisie, ktoré sa týkajú opakovaných žiadostí žalobkyne o prístup k spisom Komisie vo veci COMP/39.125 — autosklo.
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod je založený na porušení povinnosti umožniť konkrétne a individuálne preskúmať požadované dokumenty podľa článku 2 a 4 nariadenia (ES) č. 1409/2001 (1).
               
                           —
                        
                        
                           Žalobkyňa na tomto mieste tvrdí, že Komisia nedodržala svoju povinnosť umožniť konkrétne a individuálne preskúmať požadované dokumenty podľa článku 2 a 4 nariadenia č. 1049/2001. Namiesto toho protiprávne kategorizovala dotknuté dokumenty na základe formálnych kritérií.
                        
                     
         
               2.
            
            
               Druhý žalobný dôvod je založený na porušení článku 4 ods. 2 prvej a druhej zarážky, ako aj článku 4 ods. 3 pododseku 2 nariadenia č. 1409/2001 z dôvodu odmietnutia prístupu k špecifickým dokumentom spisov.
               
                           —
                        
                        
                           V rámci tohto žalobného dôvodu žalobkyňa tvrdí, že Komisia vyložila protiprávne príliš široko rozsah pôsobnosti výnimky uvedenej v článku 4 ods. 2 nariadenia č. 1049/2001. Žalobkyňa si myslí, že neboli narušené ani obchodné záujmy podľa článku 4 ods. 2 prvej zarážky nariadenia č. 1049/2001, a že Komisia sa ani nesmela odvolať na ochranu účelu inšpekcií, vyšetrovania a kontroly podľa článku 4 ods. 2 tretej zarážky nariadenia č. 1049/2001.
                        
                     
                           —
                        
                        
                           Okrem toho nebol vážne narušený rozhodovací proces (článok 4 ods. 3 pododsek 2 nariadenia č. 1049/2001).
                        
                     
                           —
                        
                        
                           Navyše Komisia neprávom neuznala prevažujúci verejný záujem na zverejnení požadovaných dokumentov.
                        
                     
         
               3.
            
            
               Tretí žalobný dôvod je založený na porušení článku 4 ods. 6 nariadenia č. 1049/2001 z dôvodu úplného odmietnutia prístupu k špecifickým dokumentom.
               
                           —
                        
                        
                           Žalobkyňa na tomto mieste tvrdí, že Komisia neposkytla ani čiastočne prístup k predmetným dokumentom, a tým porušila článok 4 ods. 6 nariadenia č. 1049/2001. Žalobkyňa uvádza, že Komisia v rozpore s pravidlami nariadenia č. 1049/2001 nepreskúmala čiastočné poskytnutie dokumentov k dispozícii.
                        
                     
         
               4.
            
            
               Štvrtý žalobný dôvod je založený na porušení článku 4 ods. 2 prvej a tretej zarážky, ako aj článku 4 ods. 3 pododseku 2 a článku 4 ods. 1 písm. b) nariadenia č. 1049/2001 z dôvodu odmietnutia prístupu k úplnému zneniu obsahu spisov Komisie.
               
                           —
                        
                        
                           V rámci tohto žalobného dôvodu žalobkyňa tvrdí, že Komisia príliš široko vykladá výnimky článku 4 nariadenia č. 1049/2001, aj pokiaľ ide o návrh žalobkyne na prístup k úplnému zneniu obsahu. Žalobkyňa si myslí, že ani v tomto prípade nemôžu byť narušené obchodné záujmy podľa článku 4 ods. 2 prvej zarážky nariadenia č. 1049/2001 a účel inšpekcií, vyšetrovania a kontroly podľa článku 4 ods. 2 tretej zarážky nariadenia č. 1049/2001.
                        
                     
                           —
                        
                        
                           Okrem toho tvrdí, že aj ochrana súkromia podľa článku 4 ods. 1 písm. b) nariadenia č. 1049/2001 nie je obmedzená.
                        
                     
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. EÚ L 145, s. 43).